
GULBENES NOVADA PAŠVALDĪBAS DOMES LĒMUMS
Gulbenē

	2026.gada 29.oktobrī
	                                     Nr. GND/2026/

	
	                                     (protokols Nr.; .p.)



Par finansiālā atbalsta piešķiršanu biedrībai “Galda Tenisa Klubs Gulbene”

Gulbenes novada pašvaldībā saņemts biedrības „Galda Tenisa Klubs Gulbene”, reģistrācijas Nr. 40008290729, 2026.gada 25.septembra pieteikums finansiālā atbalsta piešķiršanai “bronzas līmenī” 2026.gadā (Gulbenes novada pašvaldībā reģistrēts 2026.gada 25.septembrī ar Nr. GND/2.15.1/26/2-B), saskaņā ar kuru tiek lūgts Gulbenes novada pašvaldības finansiālais atbalsts 806,74 EUR (astoņi simti seši euro 74 centi) apmērā šādās izdevumu pozīcijās: dalības maksas izdevumu segšanai un transporta izdevumu segšanai (turpmāk – Pieteikums).
Gulbenes novada pašvaldības sporta komisija 2026.gada 7.oktobrī ir pieņēmusi lēmumu “Par biedrības “Galda Tenisa Klubs Gulbene” iesnieguma finansiālā atbalsta piešķiršanai 2026.gadam “bronzas līmenī” izskatīšanu” (protokols Nr. GND/2.15.2/26/4, 1.§), ar kuru nolēmusi sniegt Gulbenes novada pašvaldības domei priekšlikumu atbalstīt Gulbenes novada pašvaldības finansiālā atbalsta piešķiršanu biedrībai “Galda Tenisa Klubs Gulbene” 450,00 EUR (četri simti piecdesmit euro  00 centi) apmērā startam Latvijas 2026./2027.gada sezonas komandu čempionātā galda tenisā šādu izdevumu segšanai: dalības maksas un transporta izdevumu segšanai.
Gulbenes novada pašvaldības sporta komisija, izskatot Pieteikumu un tam pievienotos nepieciešamos dokumentus, ir konstatējusi, ka biedrībai “Galda Tenisa Klubs Gulbene” ir tiesības pretendēt uz finansiālo atbalstu bronzas līmenī.
[bookmark: _Hlk219488178]Gulbenes novada pašvaldības domes 2023.gada 27.jūlija saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Saistošie noteikumi) 17.2.apakšpunkts nosaka, ka tiesības pretendēt uz finansiālo atbalstu bronzas līmenī ir sporta organizācijām, kuras ir reģistrētas Pašvaldības administratīvajā teritorijā un kurās darbojas sporta spēļu komanda, kura darbojas Pašvaldības administratīvajā teritorijā un kurā vismaz pusei no komandas dalībniekiem deklarētā dzīvesvieta ir Pašvaldības administratīvajā teritorijā. 
Saistošo noteikumu 18.3.apakšpunkts nosaka, ka bronzas līmenī paredzēto finansiālo atbalstu pretendentiem piešķir līdz 750 euro – sporta organizāciju sporta spēļu komandām, kuras piedalās vai piedalīsies Latvijā atzītās sporta veidu federācijas Latvijas čempionātā vai kausā.
Saistošo noteikumu 8.punkts nosaka, ka, ņemot vērā attiecīgā gada Pašvaldības budžetā paredzēto finansējumu, saistošo noteikumu III., IV. un V.nodaļā paredzēto finansiālā atbalsta apmēru nosaka Gulbenes novada dome. 
Biedrība “Galda Tenisa Klubs Gulbene” ir sporta organizācija, kura ir reģistrēta Gulbenes novada pašvaldības administratīvajā teritorijā – Brīvības iela 87, Gulbene, Gulbenes novads, LV-4401.
Gulbenes novada pašvaldības sporta komisija ir secinājusi, ka šajā sporta organizācijā darbojas galda tenisa komanda, kura darbojas Gulbenes novada pašvaldības administratīvajā teritorijā un kurā vairāk kā pusei no komandas dalībniekiem deklarētā dzīvesvieta ir Gulbenes novada pašvaldības administratīvajā teritorijā.
Biedrība “Galda Tenisa Klubs Gulbene” lūdz sniegt finansiālo atbalstu galda tenisa  komandu “GTK Gulbene 1”  un “GTK Gulbene 2” dalībai Latvijas 2026./2027. gada sezonas komandu čempionātā galda tenisā. 
Galda tenisa komandas var tikt uzskatītas par sporta spēļu komandām, ja tās piedalās sacensībās, kurās dalībnieki sadarbojas, lai sasniegtu kopēju mērķi, piemēram, uzvaru sacensībās.
Gulbenes novada pašvaldības sporta komisija ir secinājusi, ka biedrības “Galda Tenisa Klubs Gulbene” galda tenisa komandas “GTK Gulbene 1” un “GTK Gulbene 2” piedalīsies Latvijā atzītās sporta veida federācijas Latvijas čempionātā. 
Gulbenes novada pašvaldības sporta komisija ir noskaidrojusi, ka Gulbenes novada pašvaldības 2026.gada budžetā atbalsta sportam atlikuši 450,00 EUR (četri simti piecdesmit euro 00 centi).
[bookmark: _Hlk219488714][bookmark: _Hlk192756396]Ņemot vērā Gulbenes novada pašvaldības sporta komisijas sniegto atzinumu un pamatojoties uz Pašvaldību likuma 4.panta pirmās daļas 7.punktu, kas nosaka, ka viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, Saistošo noteikumu 8.punktu, 17.2.apakšpunktu, 18.3.apakšpunktu, 19.punktu, 21.punktu, kas nosaka, ka pieteikumu par finansiālā atbalsta piešķiršanu izskata Gulbenes novada pašvaldības Sporta komisija (turpmāk – Sporta komisija), ņemot vērā attiecīgā gada Pašvaldības budžetā paredzēto finansējumu; sporta komisija sniedz atzinumu Gulbenes novada pašvaldības domes Izglītības, kultūras un sporta jautājumu komitejai; lēmumu par finansiālā atbalsta piešķiršanu pieņem Dome viena mēneša laikā no pieteikuma saņemšanas dienas, un 22.punktu, kas nosaka, ka, pamatojoties uz pieņemto lēmumu, Pašvaldība un atbalsta saņēmējs noslēdz līgumu par finansiālā atbalsta piešķiršanu; piešķirto finansiālo atbalstu pārskaita uz atbalsta saņēmēja norādīto kontu saskaņā ar līguma nosacījumiem, un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar ___ balsīm "Par" (_____), "Pret" – _____(______), "Atturas" – _____(_____), "Nepiedalās" – ____ (_____);  Gulbenes novada pašvaldības dome NOLEMJ:
1. PIEŠĶIRT biedrībai “Galda Tenisa Klubs Gulbene”, reģistrācijas numurs 40008290729, juridiskā adrese: Brīvības iela 87, Gulbene, Gulbenes novads, LV-4401, finansiālo atbalstu 450,00 EUR (četri simti piecdesmit euro 00 centi) apmērā startam Latvijas 2026./2027.gada sezonas komandu čempionāta galda tenisā šādu izdevumu segšanai: dalības maksas un transporta izdevumu segšanai.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2026.gadam paredzētajiem finanšu līdzekļiem – atbalsts sportam.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu. 


Gulbenes novada pašvaldības domes priekšsēdētāja vietnieks			G.Babris

